Den Vest-Sjællandske Avis, 1817-11-18
Skulle ogsaa Misforstaaelserne imellem Portugal og Spanien være bielagte, eller paa Veien tilat blive det, saa er Spaniens Politik derfor ikke uden Beskiæftigelse. Dets Forhold til sine Colonier bliver stedse meere mislig og dybere indflettet i de øvrige Nationers, især i Englands Handels interesse og Udsigter; ligesom derfore Kongen har sendt sin forrige saa berømte Statsminister, Don Pedro Cevallos til Vien, saaledes har han ogsaa sendt en Mand af stor Anseelse og Grand af første Classe, Hertugen af St. Carlos, som overordentlig Ambassadeur til London. En Mand, som selv er meget interesseret for de amerikanske Anliggender, da han selv er født i Linia, og nedstammer fra Francesco Caravazel, en af de Spanske Anførere, som erobrede Peru, og siden deeltog i Borgerkrigene i dette Land; han besidder vidtløftige Jordeiendomme i dette Kongerige, og hans Familie er i Besiddelse af Postprivilegiet for Chilli, det er ham, som afsluttede i 1814 Tractaten i Valencay, og siden har lagt sine udmærkede diplomatiske Talenter, for Dagen ved sin Ambassade til Hoffet i Vien. Han seer ud, som en engelsk Journal beretter, til at være en Mand paa 50 til 55 Aar; hans Ansigt røber en dyb Forstand, og i hans Udvortes viser sig intet af den saa bekiendte spanske Gravitet; han taler med stor Frimodighed, veed at indgyde Tillid, og dog ikke at bortgive noget af sin Værdighed. Prindsregenten opfatte sin Reise fra London, da han erfarede hans Ankomst, og Publikum er spændt paa Følgerne af en Mission, som ved Englands Forhold til de oprøriske Colonier, ved den Russiske Flaades Afseiling til Spanien, og ved Misforstaaelsen imellen dette Rige og Portugal, ikke kan andet end være af den største Vigtighed. Hvad er saa vigtigt som Kampen i Amerika, hvilken Fremskridt giør ikke Friehedens Sag, hvor nærme ikke disse herlige Lande sig med tilsomme Skridt, til Uafhængighed, Krigen bliver stedse meere ødelæggende og tillige meere hensigtsløs for Spanien. - Vel opbringe Jnsurgenteapernes Søerøverier alle Stater imod sig, men Regieringerne i Buenos Ayres og Venezuela ere uskyldige i Uordenen, hvilke de ikke have autoriseret; de anvende endog al muelig Flid for at forebygge disse Søerøverier. Enhver Caper maa stille to Cautionister, og 5000 Piaster desuden i Caution; han maae fornye sit Kaperbrev hver 6te Maaned, skarpe Reglementer imod Søe røveriet blive hver Uge forelæst Mandskabet, og Brion har endog meddeelt den engelske Regiering en Liste paa alle sine Capere. Men Fordeelen af disse Caperier er saa tillokkende, at mange af disse Søerøvere seile med falske Passe, som blive meget godt fabrikerede i London for 100 Pund Sterling Stykket. – J Buenos Ayres hersker den fuldkomneste Rolighed og Orden, Handelen er i god Gang, som kan sees af at Læderet er nu faldet dygtig i Prisen. Chili er aldeles erobret, Roialisterne have maattet forlade Staden Conception, og ere nu flygtede til Øen Chilon, ved et forsøgt Overfald paa hiin Stad under Oberst Sanchos, bleve de slagne af Jnsurgent Generalen Las Heras, mistede 3 Kanoner og 200 Mand. General St. Martin har den 4de Mai forladt Chilli, og er med sin Armee gaaet tilbage over de Andiske Bierge for at trænge ind i Peru, en spansk Escadre tiler nu dette betrængte Land til Hielp. Til Oprøret der har man siden ikke hørt noget.